સામાન્ય રીતે મચ્છરજન્ય રોગચાળો ચોમાસા દરમિયાન વધારે જોવા મળતો હોય છે. ઠેર ઠેર પાણીના ખાબોચિયા અને તળાવોમાં, વરસાદી પાણીનો ભરાવો સહિતની જગ્યાઓમા મચ્છરો બ્રિડીંગ કરતા હોય છે. સ્વભાવિક છેકે મચ્છરજન્ય રોગચાળો વધતો હોય છે. પરંતુ હાલમાં શિયાળાની ઠંડીની શરૂઆત થઇ રહી છે. તેવા સમયમાં સિવિલમાં ૩૦ ઓક્ટોબરથી ૫ નવેમ્બર દરમિયાન ૧૮ ડેન્ગ્યુના કેસ સામે આવ્યા છે. જ્યારે ૧૪ કેસ મેલેરીયા જેમાં ૩ કેસ ઝેરી મેલેરીયા અને ૧૧ કેસ સાદા મેલેરીયાના સામે આવ્યા છે.ચિકનગુનિયા, ટાઇફોઇડના ૨ કેસ, કમળાના ૯ કેસ સામે આવ્યા છે. તમામ દર્દીઓને સારવાર કરવામા આવી હતી.